ઉમરેઠ ના વૈષ્ણવો ની આજે આજ હાલત હતી. જાણે કે ખુદ વ્રજરાજ ગીરીરાજ ઉમરેઠમાં સાક્ષાત પધાર્યા હોય. અને કેમ ના હોય? કારણ કે ગીરીરાજ નું જ સ્વરૂપ ગીરી ગોવર્ધન જેની બનવાની શરૂઆઆત ખુદ પ્.પુ. ૧૦૮ જગદગુરુ શ્રી વલ્લભાચાર્યજી ને કરી હતી. ૨૦૦૧નુ વર્ષ હતું અને મહારાજશ્રીએ ઉમરેઠ માં દરેક વૈષ્ણવો ના ઘરે ઘરે ફરીને પધરામણી કરી અને તે સમયે ગીરી ગોવર્ધન ( ગિરિરાજજી નું નાનું સ્વરૂપ) ઉમરેઠ માં આકાર લે તેવી ભાવના વ્યક્તિ કરી. અને ઉમરેઠ ના ભાવિક વૈષ્ણવોએ તેને વધાવી લીધી. કારણ કે જેમના દર્શન કરવા માટે ખુદ કૃષ્ણએ વ્રજ માં જન્મ લીધો અને જેને પોતાની ટચલી આંગળી પર ધારણ કર્યો તે ગોવર્ધન પર્વત તેના સુક્ષ્મ સ્વરૂપે , તેની પ્રતિકૃતિ સ્વરૂપે ઉમરેઠ માં પ્રાણ પ્રતિષ્ઠા પામવાનો હતો. મહારાજશ્રી ની ટહેલ અને આશીર્વાદથી ઉમરેઠ માં ભાવિક વૈષ્ણવો અને બહારના વૈષ્ણવો તરફથી ફૂલ નહિ તો ફૂલની પાંખડી ના સ્વરૂપે ન્યોચ્છાવર લખવાની શરૂઆત થઇ અને સાથે સાથે પ્.પુ. વલ્લભલાલજી મહારાજશ્રીના સ્વપ્ન ને સાકાર થવાની શરૂઆત થઇ. ૬૦ ફૂટ ઉંચા અને ૮૦ ફૂટ નો ઘેરાવો ધરાવતા ગીરી ગોવર્ધન પર તેના મુખ્ય સ્વરૂપની જેમ ચંદ્બવાનું મંદિર બનાવવું પણ નક્કી થયું. ઉમરેઠ માં વૈષ્ણવોના મનમાં સ્વપ્નને પંખો ફૂટવા લાગી અને તાલાવેલી વધતી ગઈ કે ક્યારે આ આતુરતાનો અંત આવે અને આ ગીરીગોવર્ધન સંપૂર્ણપણે આકાર પામે અને તેની પ્રાણપ્રતિષ્ઠા પામે. ગીરી ગોવર્ધન ના ખાતમુહુર્ત માં મોટાભાગના વલ્લભકુળના બાળકો બિરાજ્યા અને તેમાં જગદગુરુ પ્.પુ. ૧૦૮ શ્રી વલ્લભાચાર્યજીએ સૌને પોતાના સ્વપ્ના વિષે વાત કરી અને તેનો ભાવાર્થ પણ સમજાવ્યો . કારણકે લોકો માટે એ સમજવું જરૂરી હતું કે આ ગીરી ગોવર્ધન એ ખુદ ગોવર્ધન પર્વત નહિ પરંતુ તેની પ્રતિકૃતિ છે. અને જે ઉમરેઠ ને વૈષ્ણવ સંપ્રદાય ના મુખ્ય કેન્દ્રો માં ના એક કેન્દ્ર તરીકે મૂકી દેશે.